รายงานการประชุมสภาเทศบาลตำบลป่าโมก

สมัยสามัญ สมัยที่ 2 ครั้งที่ 2 ประจำปี พ.ศ. 2564

วันพฤหัสบดีที่ 27 พฤษภาคม 2564 เวลา 10.00 น.

ณ ห้องประชุมสภาเทศบาลตำบลป่าโมก

.......................................

# ผู้เข้าประชุม

 ๑. นายพิเศษศักดิ์ ธัญญะพิเศษศักดิ์ ประธานสภาเทศบาล

๒. นางสาววราภรณ์ บุญประดับ รองประธานสภาเทศบาล

3. นายฉลวย กระจ่างจิตร์ สมาชิกสภาเทศบาล

4. นายธนิต เหลืองเพชราภรณ์ สมาชิกสภาเทศบาล

 5. นายบำรุง แย้มนิยม สมาชิกสภาเทศบาล

. 6. นายพรรษพร สุดใจ สมาชิกสภาเทศบาล

 7. นายภิญโญ เฉลิมกลิ่น สมาชิกสภาเทศบาล

 8. พันตำรวจโท รณกร วงศ์ภู่มณี สมาชิกสภาเทศบาล

9. นายศรีวิชัย สุขสะอาด สมาชิกสภาเทศบาล

10. นางสมคิด คล้ายสิทธิ์ สมาชิกสภาเทศบาล.

11. นางสาวอารมณ์ อัตถานัย สมาชิกสภาเทศบาล

12. นางอมรรัตน์ เนื้อจำรูญรัตน์ เลขานุการสภาเทศบาล

# ผู้เข้าร่วมประชุม

 ๑. นายสุรพร สรณารักษ์ นายกเทศมนตรี

 2. นางสุนันทา บุญประดับ รองนายกเทศมนตรี

 3. นายวิชิต ไวทยานุวัตติ เลขานุการนายกเทศมนตรี

 4. นางสาวอภิชา พูลสินธนาพงษ์ ที่ปรึกษานายกเทศมนตรี

 5. นายสุพล เรืองฤทธิ์ ปลัดเทศบาล

 6. นางสาวจีรภา สุขคำ ผู้จัดการสถานธนานุบาล

7. นางสาวสุวรรณา วัชรอาภาไพบูลย์ ผู้อำนวยการกองการศึกษา

8. นายนิยุตชัย มหาพรหม ผู้อำนวยการกองสาธารณสุขและสิ่งแวดล้อม

 9. นางลภัสรดา จงแพทย์ หัวหน้าสำนักปลัดเทศบาล

 10. นายประสงค์ มะลิเสือ รก.ผู้อำนวยการกองช่าง

11. นางจีรนันท์ วุ่นวงศ์ ผู้อำนวยการกองคลัง

12. นางวัชรี จารุตันติกร เจ้าพนักงานส่งเสริมการท่องเที่ยวชำนาญงาน

 13. นางจิรฐา โชติธนะภัทร เจ้าพนักงานธุรการชำนาญงาน

เริ่มประชุมเวลา 10.00 น.

นางอมรรัตน์ เนื้อจำรูญรัตน์ สมาชิกสภาเทศบาล/เลขานุการสภาเทศบาล กราบเรียนท่านประธาน สภาเทศบาล ขณะนี้ที่ประชุมสมาชิกสภาเทศบาลตำบลป่าโมกครบองค์ประชุมแล้ว ขอกราบเรียนเชิญท่านประธานสภาเทศบาลจุดธูปเทียนบูชาพระรัตนตรัย และทำหน้าที่ประธานการประชุมตามระเบียบวาระต่อไป

 นายพิเศษศักดิ์ ธัญญะพิเศษศักดิ์ ประธานสภาเทศบาล ขณะนี้สมาชิกสภาเทศบาลตำบลป่าโมกครบองค์ประชุมแล้ว อยู่ในที่ประชุม 12 ท่าน ผมขอเปิดประชุมสภาเทศบาลตำบลป่าโมก สมัยสามัญ สมัยที่ 2 ครั้งที่ 2 ประจำปี 2564 ผมขอเข้าสู่ระเบียบวาระการประชุมต่อไป

ระเบียบวาระที่ 1 .../2

2

**ระเบียบวาระที่ 1 เรื่อง ที่ประธานจะแจ้งให้ที่ประชุมทราบ**

 นายพิเศษศักดิ์ ธัญญะพิเศษศักดิ์ ประธานสภาเทศบาล ผมไม่มีเรื่องที่จะแจ้งให้ที่ประชุมทราบครับ

 **ที่ประชุม รับทราบ**

**ระเบียบวาระที่ 2 เรื่อง รับรองรายงานการประชุมสภาเทศบาล สมัยสามัญ สมัยที่ 2 ประจำปี 2564 เมื่อวันที่ 13 พฤษภาคม 2564**

 นายพิเศษศักดิ์ ธัญญะพิเศษศักดิ์ ประธานสภาเทศบาล รายงานการประชุมสภาเทศบาลตำบลป่าโมก สมัยสามัญ สมัยที่ 2 ประจำปี 2564 เมื่อวันที่ 13 พฤษภาคม 2564 เจ้าหน้าที่ได้จัดส่งรายงานการประชุมดังกล่าวให้กับสมาชิกทุกท่านล่วงหน้าแล้ว มีสมาชิกท่านใดจะขอแก้ไขเพิ่มเติมหรือไม่ (ไม่มี) ถ้าไม่มีผู้ขอแก้ไข ผมจะขอให้สมาชิกรับรองด้วยครับ

 สมาชิกท่านใดรับรองรายงานการประชุมสภาเทศบาลตำบลป่าโมก สมัยสามัญ สมัยที่ 2 ประจำปี 2564 เมื่อวันที่ 13 พฤษภาคม 2564 ขอความกรุณายกมือครับ สมาชิกรับรอง 10 ท่าน

 สมาชิกไม่รับรอง ไม่มีนะครับ

 **ที่ประชุม มีมติรับรองรายงานการประชุมสภาเทศบาลตำบลป่าโมก สมัยสามัญ สมัยที่ 2 ประจำปี 2564 เมื่อวันที่ 13 พฤษภาคม 2564**

**ระเบียบวาระที่ 3 ญัตติ**

 **3.1 เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ. 2564 ที่เหลือจ่าย เพื่อไปตั้งจ่ายเป็นรายการใหม่ เพื่อจัดทำโครงการต่างๆ ของเทศบาล (สำนักปลัดเทศบาล)**

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญคณะผู้บริหารเสนอครับ

 นายสุรพร สรณารักษ์ นายกเทศมนตรี กราบเรียนท่านประธานสภาที่เคารพและสมาชิกผู้ทรงเกียรติ กระผมขอแถลงญัตติ เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ.2564 ที่เหลือจ่าย เพื่อไปตั้งจ่ายเป็นรายการใหม่ เพื่อจัดทำโครงการต่างๆ ของเทศบาล

 ด้วยเทศบาลตำบลป่าโมกจะดำเนินการจัดทำโครงการปรับปรุงห้องภายในอาคารสำนักงาน เพื่อใช้ให้เกิดประโยชน์ใช้สอยอย่างเต็มที่ โดยกั้นห้องทำงาน ได้แก่ ห้องสำนักงานทะเบียนและบัตร ห้องกองคลัง ห้องกองสาธารณสุขและสิ่งแวดล้อม ห้องสำนักปลัดเทศบาล พร้อมปรับปรุงห้องทำงานของคณะผู้บริหาร จัดทำโครงการปรับปรุงทาสีอาคารสำนักงาน และก่อสร้างเสาธงชาติพร้อมฐานและปรับปรุงภูมิทัศน์บริเวณฐานเสาธงชาติ รวมทั้งจัดซื้อครุภัณฑ์สำนักงานสำหรับห้องทำงานคณะผู้บริหาร และห้องทำงานกองช่าง

 เทศบาลตำบลป่าโมก ได้ตั้งงบประมาณรายจ่ายประจำปีงบประมาณ พ.ศ.2564 และได้เบิกจ่ายเงินงบประมาณไปแล้วจนถึงปัจจุบัน ซึ่งยังมีเงินเหลือจ่ายสามารถโอนลดได้ดังนี้

โอนลด

สำนักปลัดเทศบาล

แผนงานบริหารงานทั่วไป

งานบริหารทั่วไป

 งบบุคลากร

หมวดเงินเดือน

 ประเภท เงินเดือนพนักงาน ตั้งจ่ายจากรายได้ งบประมาณตั้งไว้ 5,571,000 บาท คงเหลือ 2,706,410 บาท โอนลด 200,000 บาท

งบดำเนินงาน .../3

3

งบดำเนินงาน

หมวดค่าตอบแทน ใช้สอยและวัสดุ

ค่าใช้สอย

 ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ

 - โครงการเลือกตั้งผู้บริหารท้องถิ่นและสมาชิกสภาท้องถิ่น ตั้งจ่ายจากรายได้ งบประมาณตั้งไว้ 850,000 บาท คงเหลือ 327,873.18 บาท โอนลด 296,000 บาท

 กองการศึกษา

 แผนงานศาสนาวัฒนธรรมและนันทนาการ

 งานศาสนาวัฒนธรรมท้องถิ่น

 งบดำเนินงาน

หมวดค่าตอบแทน ใช้สอยและวัสดุ

 ค่าใช้สอย

 ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ

 - โครงการจัดงานประเพณีวันสงกรานต์ ตั้งจ่ายจากรายได้ งบประมาณตั้งไว้ 100,000 บาท คงเหลือ 100,000 บาท โอนลด 100,000 บาท

 - โครงการจัดงานวันเด็กแห่งชาติ ตั้งจ่ายจากรายได้ งบประมาณตั้งไว้ 150,000 บาท คงเหลือ 150,000 บาท โอนลด 150,000 บาท

 กองช่าง

 แผนงานเคหะและชุมชน

 งานบริหารทั่วไปเกี่ยวกับเคหะและชุมชน

 งบบุคลากร

หมวดเงินเดือน

 ประเภท เงินเดือนพนักงาน ตั้งจ่ายจากรายได้ งบประมาณตั้งไว้ 834,420 บาท คงเหลือ 499,984.84 บาท โอนลด 44,500 บาท

 รวมโอนลด เป็นเงินทั้งสิ้น 790,500 บาท (เจ็ดแสนเก้าหมื่นห้าร้อยบาทถ้วน)

ทั้งนี้ เพื่อก่อให้เกิดประโยชน์สูงสุดต่อประชาชนและเป็นไปตามนโยบายของผู้บริหาร จึงขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ. 2564 ที่เหลือจ่ายไปตั้งจ่ายเป็นรายการใหม่ เพื่อจัดทำโครงการต่างๆ ของเทศบาล ดังรายละเอียดดังต่อไปนี้

 โอนเพื่อไปตั้งจ่ายเป็นรายการใหม่

 สำนักปลัดเทศบาล

แผนงานบริหารงานทั่วไป

งานบริหารทั่วไป

 งบลงทุน

หมวดค่าครุภัณฑ์ ที่ดินและสิ่งก่อสร้าง

ค่าครุภัณฑ์

ครุภัณฑ์สำนักงาน

เก้าอี้สำนักงาน .../ 4

4

 เก้าอี้สำนักงาน จำนวน 37,000 บาท

 เพื่อจ่ายเป็นค่าจัดซื้อเก้าอี้สำนักงานสำหรับนายกเทศมนตรี ประธานสภาเทศบาลและรองประธาน สภาเทศบาล เพื่อใช้ในการปฏิบัติงาน จำนวน 3 ตัว ๆ ละ 6,000 บาท รวมเป็นเงิน 18,000 บาทโดยมีคุณลักษณะพื้นฐาน คือ พนักพิงสูงหลังตาข่าย พนักพิงปรับเอนแยกได้ อิสระ กว้าง 58 ลึก 55 สูง 115 ซม. เบาะนั่งหุ้มหนังพีวีซี พนักพิงทำจากผ้าตาข่าย ปรับสูงต่ำ ระบบไฮโดรลิค ขาเหล็กชุบโครเมี่ยม ตั้งจ่ายจากรายได้ (ซื้อตามราคาท้องตลาด)

 เพื่อจ่ายเป็นค่าจัดซื้อเก้าอี้สำนักงานสำหรับรองนายกเทศมนตรี เลขานุการนายกเทศมนตรี

ที่ปรึกษานายกเทศมนตรี และเลขานุการสภาเทศบาล เพื่อใช้ในการปฏิบัติงานจำนวน 4 ตัวๆ ละ 3,000 บาท รวมเป็นเงิน 12,000 บาท โดยมีคุณลักษณะพื้นฐาน คือ พนักพิงกลาง ปรับสูงต่ำ ระบบไฮโดรลิค ปรับเอน หลังได้ ขาเหล็กชุบโครเมี่ยม ด้านหลัง หุ้มผ้าตาข่าย ขนาดกว้าง 53 ลึก 44 สูง 88 ซม. ตั้งจ่ายจากรายได้ (ซื้อตามราคาท้องตลาด)

 เพื่อจ่ายเป็นค่าจัดซื้อเก้าอี้สำนักงาน สำหรับประธานสภาเทศบาล เพื่อใช้ปฏิบัติงานในห้องประชุมสภาเทศบาล จำนวน 1 ตัว ๆ ละ 7,000 บาท โดยมีคุณลักษณะพื้นฐาน คือ เก้าอี้พนักพิงสูง ปรับเอนหลังได้ เบาะและพนักพิงหุ้มหนัง แขนหุ้มหนังพีวีซี ปรับสูงต่ำ ระบบไฮโดรลิค ขาเก้าอี้ทำจากเหล็กชุบโครเมี่ยม ขนาดกว้าง 65 ลึก 55 สูง 115 ซม. ตั้งจ่ายจากรายได้ (ซื้อตามราคาท้องตลาด)

 - เป็นไปตามหนังสือกระทรวงมหาดไทย ที่ มท 0808.2/ว 1134 ลงวันที่ 9 มิถุนายน 2558

ค่าที่ดินและสิ่งก่อสร้าง

 ประเภท โครงการปรับปรุงห้องภายในอาคารสำนักงานเทศบาล จำนวน 350,000 บาท

 เพื่อจ่ายเป็นค่าปรับปรุงห้องภายในอาคารสำนักงาน ได้แก่ ห้องสำนักงานทะเบียนและบัตร ห้องกองคลัง ห้องกองสาธารณสุขและสิ่งแวดล้อม ห้องสำนักปลัดเทศบาล ปรับปรุงห้องทำงานนายกเทศมนตรีและคณะผู้บริหาร ตั้งจ่ายจากรายได้ รายละเอียดตามแบบแปลนเทศบาลตำบลป่าโมก

 - เป็นไปตามแผนพัฒนาท้องถิ่น (พ.ศ.2561 - 2565) เพิ่มเติม ครั้งที่ 3 ลำดับที่ 1

 ประเภท โครงการปรับปรุงทาสีอาคารสำนักงาน จำนวน 235,000 บาท

 เพื่อจ่ายเป็นค่าปรับปรุงทาสีภายนอกอาคารสำนักงานเทศบาลตำบลป่าโมก ตั้งจ่ายจากรายได้ รายละเอียดตามแบบแปลนเทศบาลตำบลป่าโมก

 - เป็นไปตามแผนพัฒนาท้องถิ่น (พ.ศ.2561 - 2565) เพิ่มเติม ครั้งที่ 3 ลำดับที่ 2

 ประเภท โครงการก่อสร้างเสาธงชาติพร้อมฐานของเทศบาลตำบลป่าโมก และปรับปรุงภูมิทัศน์ จำนวน 124,000 บาท

 เพื่อจ่ายเป็นค่าก่อสร้างเสาธงชาติสูง 9 เมตร พร้อมฐานและปรับปรุงภูมิทัศน์รอบบริเวณฐานเสาธงชาติ ตั้งจ่ายจากรายได้ รายละเอียดตามแบบแปลนเทศบาลตำบลป่าโมก

 - เป็นไปตามแผนพัฒนาท้องถิ่น (พ.ศ.2561 - 2565) เพิ่มเติม ครั้งที่ 3 ลำดับที่ 3

 กองช่าง

แผนงานเคหะและชุมชน

งานไฟฟ้าและถนน

งบลงทุน

หมวดค่าครุภัณฑ์ ที่ดินและสิ่งก่อสร้าง

ค่าครุภัณฑ์

ครุภัณฑ์สำนักงาน .../5

5

ครุภัณฑ์สำนักงาน

 โต๊ะทำงานเหล็ก จำนวน 26,000 บาท

 เพื่อจ่ายเป็นค่าจัดซื้อโต๊ะทำงานเหล็ก ขนาด 4 ฟุต สำหรับเจ้าหน้าที่ผู้ปฏิบัติงานกองช่าง จำนวน 3 ตัว ๆ ละ 6,000 บาท รวมเป็นเงิน 18,000 บาท ตั้งจ่ายจากรายได้ (ซื้อตามราคาท้องตลาด)

 เพื่อจ่ายเป็นค่าจัดซื้อโต๊ะทำงานเหล็ก ขนาด 5 ฟุต สำหรับผู้อำนวยการกองช่าง จำนวน 1 ตัว ๆ ละ 8,000 บาท ตั้งจ่ายจากรายได้ (ซื้อตามราคาท้องตลาด)

 เก้าอี้สำนักงาน จำนวน 14,000 บาท

 เพื่อจ่ายเป็นค่าจัดซื้อเก้าอี้สำนักงานสำหรับเจ้าหน้าที่ผู้ปฏิบัติงานกองช่าง จำนวน 3 ตัว ๆ ละ 3,000 บาท รวมเป็นเงิน 9,000 บาท ตั้งจ่ายจากรายได้ (ซื้อตามราคาท้องตลาด)

 เพื่อจ่ายเป็นค่าจัดซื้อเก้าอี้สำนักงานสำหรับผู้อำนวยการกองช่าง จำนวน 1 ตัว ๆ ละ 5,000 บาท ตั้งจ่ายจากรายได้ (ซื้อตามราคาท้องตลาด)

 ตู้เหล็กบานเลื่อนกระจก จำนวน 4,500 บาท

 เพื่อจ่ายเป็นค่าจัดซื้อตู้เหล็กบานเลื่อนกระจก ขนาด 4 ฟุต จำนวน 1 หลัง ๆ ละ 4,500 บาท

ตั้งจ่ายจากรายได้ (ซื้อตามราคาท้องตลาด)

 - เป็นไปตามหนังสือกระทรวงมหาดไทย ที่ มท 0808.2/ว 1134 ลงวันที่ 9 มิถุนายน 2558

 รวมโอนเพื่อไปตั้งจ่ายเป็นรายการใหม่เป็นเงินทั้งสิ้น 790,500 บาท (เจ็ดแสนเก้าหมื่นห้าร้อยบาทถ้วน)

 ฉะนั้น เพื่อให้เป็นไปตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 หมวด 4 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น

 จึงเรียนมาเพื่อโปรดพิจารณาอนุมัติต่อไป

 ขอแสดงความนับถือ

 สุรพร สรณารักษ์

 (นายสุรพร สรณารักษ์)

 นายกเทศมนตรีตำบลป่าโมก

 นายพิเศษศักดิ์ ธัญญะพิเศษศักดิ์ ประธานสภาเทศบาล ตามที่คณะผู้บริหารเสนอมานี้ มีสมาชิกท่านใดจะอภิปรายหรือไม่ครับ เชิญครับ

 นายบำรุง แย้มนิยม สมาชิกสภาเทศบาล เรียนท่านประธานสภาที่เคารพ ผมนายบำรุง แย้มนิยม สมาชิกสภาเทศบาล เขต 1 การโอนลดเงินงบประมาณรายจ่ายประจำปีงบประมาณ พ.ศ.2564 ที่เหลือจ่าย เพื่อนำไปตั้งจ่ายเป็นรายการใหม่ในโครงการต่าง ๆ จำนวน 790,500 บาท นั้น ผมเห็นดีด้วยกับคณะผู้บริหารของเทศบาล เพื่อให้เกิดความสะดวกและเป็นประโยชน์กับพี่น้องประชาชนและบุคลากรในองค์กร ทำให้ภาพรวมขององค์กรดีขึ้น บุคลากรของเทศบาลจะได้มีทัศนคติที่ดี และปรับเปลี่ยนพฤติกรรมหรือการปฏิบัติหน้าที่ของเจ้าหน้าที่ได้ดีขึ้น ผมเห็นดีด้วยครับ

 นายพิเศษศักดิ์ ธัญญะพิเศษศักดิ์ ประธานสภาเทศบาล มีสมาชิกท่านใดจะอภิปรายเพิ่มเติมอีกหรือไม่ เชิญครับ

 พันตำรวจโท รณกร วงศ์ภู่มณี สมาชิกสภาเทศบาล เรียนท่านประธานสภาที่เคารพ และท่านสมาชิก ผู้ทรงเกียรติทุกท่านครับ กระผมพันตำรวจโท รณกร วงศ์ภู่มณี สมาชิกสภาเทศบาล เขต 2 ในการปรับโอนเงินงบประมาณในครั้งนี้ เทศบาลมีโครงการที่จะจัดทำที่ผมเห็นด้วยมี 3 เรื่อง คือ

เรื่องแรก …/ 6

6

 เรื่องแรก การจัดทำห้องทำงานใหม่ ซึ่งเป็นนโยบายของท่านนายกเทศมนตรี โดยเฉพาะห้องทะเบียนและบัตรซึ่งอยู่ด้านบนซึ่งมีหน้าที่ในการให้บริการประชาชนและผู้พิการ ผมเห็นสมควรว่าควรจะย้าย ลงไปชั้นล่างตามที่ท่านนายกฯ ได้เคยเสนอไว้ จะได้เป็นหน้าตาของเทศบาลและประชาชนที่มาติดต่อราชการจะได้เห็นการเปลี่ยนแปลงของเทศบาลไปในทางที่ดีขึ้น เพื่อให้พนักงานเจ้าหน้าที่ได้มีห้องทำงานที่สะอาด ซึ่งเป็นขวัญกำลังใจให้กับพนักงานเจ้าหน้าที่ด้วยครับ

 เรื่องที่สอง การทาสีอาคารสำนักงาน ก็สมควรทาสีใหม่เนื่องจากอาคารเทศบาลเป็นอาคารเก่ามาหลายสิบปีแล้ว ซึ่งต่อไปในอนาคตหวังว่าจะมีที่ทำการใหม่ให้แก่เจ้าหน้าที่หรือข้าราชการประจำทำงาน

 เรื่องที่สาม การทำเสาธงชาติผมเห็นด้วยอย่างมากครับ เพราะหน่วยงานราชการต่าง ๆ จะต้องมีเสาธงชาติ ซึ่งของเราไม่มี แต่ทราบว่าของเราไปไว้ที่ยอดตึก มันดูไม่เหมาะสม อันนี้เราไปตั้งไว้ด้านล่างและปรับภูมิทัศน์ให้ดีขึ้น

 ส่วนงบประมาณอื่น ๆ ที่จะจัดซื้อเก้าอี้สำหรับประธานสภาเทศบาล และผู้บริหาร ผมเห็นดีด้วยเพื่อ

ให้การทำงานจะได้มีหน้ามีตา สร้างความน่าเชื่อถือให้กับผู้บริหาร ผมในฐานะสมาชิกก็เห็นดีด้วยครับ

 นายพิเศษศักดิ์ ธัญญะพิเศษศักดิ์ ประธานสภาเทศบาล เชิญท่านบำรุงครับ

 นายบำรุง แย้มนิยม สมาชิกสภาเทศบาล ผมขอเพิ่มเติมครับว่า ในห้องประชุมสภาเทศบาลซึ่งดูในรายการแล้วจะมีเก้าอี้ของประธานสภาเทศบาล และเลขานุการสภาเทศบาล สำหรับเก้าอี้ชุดนี้ผมนั่งมา 20 กว่าปีแล้ว ผมคิดว่าควรจะเปลี่ยนใหม่ทั้งชุดจะได้หรือไม่ สำหรับท่านสมาชิก หัวหน้าส่วนราชการและเจ้าหน้าที่ ผมขอฝากท่านประธานไปถึงผู้บริหารด้วยครับ

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอบคุณครับ มีสมาชิกท่านใดจะอภิปรายหรือซักถามอีกหรือไม่ครับ (ไม่มี) ถ้าไม่มีผมจะขอมติจากที่ประชุม นะครับ

 สมาชิกท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ.2564 ที่เหลือจ่าย เพื่อไปตั้งจ่ายเป็นรายการใหม่ เพื่อจัดทำโครงการต่างๆ ของเทศบาล กรุณาออกเสียงยกมือ (อนุมัติ 12 เสียง)

 สมาชิกไม่อนุมัติ ไม่มีนะครับ

 **ที่ประชุม มีมติอนุมัติให้โอนเงินงบประมาณรายจ่ายประจำปีงบประมาณ พ.ศ. 2564**

**ที่เหลือจ่าย เพื่อไปตั้งจ่ายเป็นรายการใหม่ เพื่อจัดทำโครงการต่างๆ ของเทศบาล**

 **3.2 เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ. 2564**

**(สำนักปลัดเทศบาล)**

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญคณะผู้บริหารเสนอครับ

 นายสุรพร สรณารักษ์ นายกเทศมนตรี กราบเรียนท่านประธานสภาที่เคารพ และสมาชิกผู้ทรงเกียรติ กระผมขอแถลงญัตติ เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ. 2564

 ตามที่เทศบาลตำบลป่าโมก ได้จัดทำงบประมาณรายจ่ายประจำปีงบประมาณ พ.ศ.256๔ แผนงานรักษาความสงบภายใน งานบริหารทั่วไปเกี่ยวกับการรักษาความสงบภายใน ได้ตั้งงบประมาณไว้เพื่อดำเนินการซ่อมแซมรถยนต์บรรทุกน้ำ และซ่อมแซมกล้อง CCTV ให้พร้อมปฏิบัติงานเกิดประสิทธิภาพมากขึ้น รวมทั้งเป็นการบรรเทาความเดือดร้อนของประชาชน และก่อให้เกิดประโยชน์สูงสุดต่อประชาชน ไว้ไม่เพียงพอต่อการเบิกจ่าย จึงขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ.256๔ เพิ่มเติมตามรายการดังต่อไปนี้

โอนลด

 แผนงานรักษาความสงบภายใน

งานบริหารทั่วไป .../7

7

 งานบริหารทั่วไปเกี่ยวกับการรักษาความสงบภายใน

 งบดำเนินงาน

 หมวดค่าวัสดุ

 ประเภท ค่าวัสดุเชื้อเพลิงและหล่อลื่น งบประมาณตั้งไว้ ๒๕๐,000 บาท คงเหลือ ๑๘๕,๐๓๖.๘๖ บาท โอนลด ๕๐,000 บาท

 ประเภท ค่าวัสดุเครื่องแต่งกาย งบประมาณตั้งไว้ ๕๐,000 บาท คงเหลือ ๕๐,๐๐๐ บาท โอนลด ๕๐,000 บาท

หมวดค่าสาธารณูปโภค

 ประเภท ค่าไฟฟ้า งบประมาณตั้งไว้ ๒๐๐,๐๐๐ บาท คงเหลือ ๑๕๙,๕๒๘.๘๖ บาท โอนลด ๕๐,๐๐๐ บาท

 รวมโอนลดทั้งสิ้น 150,000 บาท (หนึ่งแสนห้าหมื่นบาทถ้วน)

 โอนเพิ่ม

 แผนงานรักษาความสงบภายใน

 งานบริหารทั่วไปเกี่ยวกับการรักษาความสงบภายใน

 งบลงทุน

 หมวดค่าครุภัณฑ์ที่ดินและสิ่งก่อสร้าง

 ประเภท ค่าบำรุงรักษาและปรับปรุงครุภัณฑ์ งบประมาณตั้งไว้(เงินอุดหนุน) ๓๐๐,000 บาท(รายได้) ๓๐๐,๐๐๐ บาท คงเหลือ ๕,๗00 บาท โอนเพิ่ม ๑๕๐,000 บาท

 รวมโอนเพิ่มทั้งสิ้น 1๕๐,000 บาท (หนึ่งแสนห้าหมื่นบาทถ้วน)

 ฉะนั้น เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 หมวด 4 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

 จึงเรียนมาเพื่อโปรดพิจารณาอนุมัติต่อไป

 ขอแสดงความนับถือ

 สุรพร สรณารักษ์

 (นายสุรพร สรณารักษ์)

 นายกเทศมนตรีตำบลป่าโมก

 นายพิเศษศักดิ์ ธัญญะพิเศษศักดิ์ ประธานสภาเทศบาล ตามที่คณะผู้บริหารเสนอมานี้ มีสมาชิกท่านใดจะอภิปรายหรือไม่ครับ เชิญครับ (ไม่มี) ถ้าไม่มีผมจะขอมติจากที่ประชุมนะครับ

 สมาชิกท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ. 2564 ของหน่วยงาน สำนักปลัดเทศบาล กรุณาออกเสียงยกมือ (อนุมัติ 11 เสียง)

 สมาชิกไม่อนุมัติ ไม่มีนะครับ

 **ที่ประชุม มีมติอนุมัติให้โอนเงินงบประมาณรายจ่ายประจำปีงบประมาณ พ.ศ. 2564**

**ของหน่วยงานสำนักปลัดเทศบาล**

3.3 เรื่อง ขออนุมัติ .../8

8

 **3.3 เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ. 2564**

**(กองสาธารณสุขและสิ่งแวดล้อม)**

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญคณะผู้บริหารเสนอครับ

 นายสุรพร สรณารักษ์ นายกเทศมนตรี กราบเรียนท่านประธานสภาที่เคารพ และสมาชิกผู้ทรงเกียรติ กระผมขอแถลงญัตติ เรื่อง ขออนุมัติโอนเงินงบประมาณ รายจ่ายประจำปีงบประมาณ พ.ศ. 2564 ดังมีรายละเอียดต่อไปนี้

 โอนลด (จ่ายจากเงินรายได้)

 กองสาธารณสุขและสิ่งแวดล้อม

 แผนงานสาธารณสุข

 งานบริหารทั่วไปเกี่ยวกับสาธารณสุข

 งบลงทุน

 หมวดค่าครุภัณฑ์

 ประเภทครุภัณฑ์สำนักงาน

 - จัดซื้อเครื่องคอมพิวเตอร์

 เพื่อจัดซื้อเครื่องคอมพิวเตอร์โน๊ตบุ๊คสำหรับงานสำนักงาน จำนวน 1 เครื่อง งบประมาณตั้งไว้ 16,000 บาท ขออนุมัติโอนลด 16,000 บาท

 - ค่าบำรุงรักษาและและปรับปรุงครุภัณฑ์ งบประมาณตั้งไว้ 30,000 บาท ขออนุมัติโอนลด 30,000 บาท

 งานกำจัดขยะมูลฝอยและสิ่งปฏิกูล

 งบลงทุน

หมวดค่าครุภัณฑ์

 ประเภทครุภัณฑ์ยานพาหนะ

 - ค่าบำรุงรักษาและปรับปรุงครุภัณฑ์ งบประมาณตั้งไว้ 350,000 บาท ขออนุมัติโอนลด 350,000 บาท

 ประเภทครุภัณฑ์โรงงาน

 - ค่าเครื่องฉีดน้ำแรงดันสูง

 เพื่อจ่ายเป็นค่าจัดซื้อเครื่องฉีดน้ำแรงดันสูง ขนาดไม่น้อยกว่า 180 บาร์ งบประมาณตั้งไว้ 15,000 บาท ขออนุมัติโอนลด 15,000 บาท

 - ค่าปั๊มลมและมอเตอร์

 เพื่อจ่ายเป็นค่าจัดซื้อปั๊มลมและมอเตอร์ ขนาดไม่น้อยกว่า 3 แรงม้า และไม่น้อยกว่า

20 ลิตร งบประมาณ ตั้งไว้ 50,000 บาท ขออนุมัติโอนลด 50,000 บาท

 รวมโอนลด 461,000 บาท (สี่แสนหกหมื่นหนึ่งพันบาทถ้วน)

โอนเพื่อไปตั้งจ่ายเป็นรายการใหม่ (จ่ายจากเงินรายได้)

 กองสาธารณสุขและสิ่งแวดล้อม

 แผนงานสาธารณสุข

 งานบริหารทั่วไปเกี่ยวกับสาธารณสุข

งบลงทุน ... / 9

9

งบลงทุน

หมวดค่าครุภัณฑ์

ประเภทครุภัณฑ์สำนักงาน รวม 65,000 บาท

 เครื่องฉีดน้ำแรงดันสูง จำนวน 15,000 บาท

 - เพื่อจ่ายเป็นค่าจัดซื้อเครื่องฉีดน้ำแรงดันสูง ขนาดไม่น้อยกว่า 180 บาร์ ซื้อตามราคาท้องตลาด ตั้งจ่ายจากรายได้

 ปั๊มลมและมอเตอร์ จำนวน 50,000 บาท

 - เพื่อจ่ายเป็นค่าจัดซื้อปั๊มลมและมอเตอร์ ขนาดไม่น้อยกว่า 3 แรงม้า และไม่น้อยกว่า 20 ลิตร ซื้อตามราคาท้องตลาด ตั้งจ่ายจากรายได้

 ประเภทครุภัณฑ์คอมพิวเตอร์ รวม 16,000 บาท

 เครื่องคอมพิวเตอร์โน้ตบุ๊ก จำนวน 16,000 บาท

 - เพื่อจัดซื้อเครื่องคอมพิวเตอร์โน๊ตบุ๊คสำหรับงานสำนักงาน จำนวน 1 เครื่อง ตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ตั้งจ่ายจากรายได้

 ประเภทค่าบำรุงรักษาและและปรับปรุงครุภัณฑ์

 ค่าบำรุงรักษาและและปรับปรุงครุภัณฑ์ จำนวน 30,000 บาท

 - เพื่อจ่ายเป็นค่าบำรุงรักษาและปรับปรุงครุภัณฑ์ เพื่อให้สามารถใช้งานได้ตามปกติ

ตั้งจ่ายจากรายได้

 งานกำจัดขยะมูลฝอยและสิ่งปฏิกูล

 งบลงทุน

หมวดค่าครุภัณฑ์

 ประเภทค่าบำรุงรักษาและและปรับปรุงครุภัณฑ์

 ค่าบำรุงรักษาและปรับปรุงครุภัณฑ์ จำนวน 350,000 บาท

 - เพื่อจ่ายเป็นค่าบำรุงรักษาและและปรับปรุงครุภัณฑ์ เพื่อให้สามารถใช้งานได้ตามปกติ ตั้งจ่ายจากรายได้

 รวมโอนเพื่อไปตั้งจ่ายเป็นรายการใหม่ 461,000.-บาท (สี่แสนหกหมื่นหนึ่งพันบาทถ้วน)

 ฉะนั้น เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 หมวด 4 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

 จึงเรียนมาเพื่อโปรดพิจารณาอนุมัติต่อไป

 ขอแสดงความนับถือ

 สุรพร สรณารักษ์

 (นายสุรพร สรณารักษ์)

 นายกเทศมนตรีตำบลป่าโมก

 นายพิเศษศักดิ์ ธัญญะพิเศษศักดิ์ ประธานสภาเทศบาล ตามที่คณะผู้บริหาร เสนอมานี้ มีสมาชิกท่านใดจะอภิปรายหรือไม่ครับ เชิญครับ (ไม่มี) ถ้าไม่มีผมจะขอมติจากที่ประชุมนะครับ

 สมาชิกท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ. 2564

ของกองสาธารณสุขและสิ่งแวดล้อมกรุณาออกเสียงยกมือ (อนุมัติ 11 เสียง)

สมาชิกไม่อนุมัติ ... / 10

 10

 สมาชิกไม่อนุมัติ ไม่มีนะครับ

 **ที่ประชุม มีมติอนุมัติให้โอนเงินงบประมาณรายจ่ายประจำปีงบประมาณ พ.ศ. 2564**

**ของหน่วยงานกองสาธารณสุขและสิ่งแวดล้อม**

 **3.4 เรื่อง การคัดเลือกสมาชิกสภาเทศบาลเป็นคณะกรรมการบริหารกองทุนหลักประกันสุขภาพเทศบาลตำบลป่าโมก (กองสาธารณสุขและสิ่งแวดล้อม)**

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญคณะผู้บริหาร เสนอครับ

 นายสุรพร สรณารักษ์ นายกเทศมนตรี กราบเรียนท่านประธานสภาที่เคารพ และสมาชิกผู้ทรงเกียรติ กระผมขอเสนอญัตติ เรื่อง การคัดเลือกสมาชิกสภาเทศบาลเป็นคณะกรรมการบริหารกองทุนหลักประกันสุขภาพเทศบาลตำบลป่าโมก

 ตามประกาศคณะกรรมการหลักประกันสุขภาพแห่งชาติ เรื่อง หลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ. 2561 ข้อ 12 ให้มีคณะกรรมการกองทุนหลักประกันสุขภาพ ประกอบด้วย ฯลฯ (3) สมาชิกสภาองค์กรปกครองส่วนท้องถิ่นที่สภาองค์กรปกครองส่วนท้องถิ่นมอบหมายจำนวนสองคนเป็นกรรมการ ฯลฯ

 เนื่องจากได้มีการเลือกตั้งสมาชิกสภาเทศบาลและนายกเทศมนตรีทั่วประเทศ เมื่อวันที่ 28 มีนาคม พ.ศ. 2564 และสมาชิกสภาเทศบาลตำบลป่าโมกชุดใหม่ได้ปฏิญาณตนเข้าก่อนรับหน้าที่ เมื่อวันที่ 30 เมษายน พ.ศ.2564 ดังนั้นจึงมีความจำเป็นที่ต้องคัดเลือกกรรมการกองทุนหลักประกันสุขภาพในส่วนของสมาชิกสภาเทศบาลจำนวนสองคนแทนกรรมการเดิม ซึ่งพ้นจากความเป็นสมาชิกของสภาเทศบาลตำบลป่าโมกไปแล้ว เพื่อจักได้เสนอรายชื่อไปยังสำนักงานหลักประกันสุขภาพแห่งชาติเขต 4 (สระบุรี) เพื่อทำการออกคำสั่งแต่งตั้ง ต่อไป

 จึงเรียนมาเพื่อโปรดพิจารณาต่อไป

#  ขอแสดงความนับถือ

 สุรพร สรณารักษ์

 (นายสุรพร สรณารักษ์)

 นายกเทศมนตรีตำบลป่าโมก

 นายพิเศษศักดิ์ ธัญญะพิเศษศักดิ์ ประธานสภาเทศบาล ตามที่คณะผู้บริหารเสนอญัตติ เรื่อง การคัดเลือกสมาชิกสภาเทศบาลเป็นคณะกรรมการบริหารกองทุนหลักประกันสุขภาพเทศบาลตำบลป่าโมกมานี้ สำหรับในส่วนของสมาชิกสภาเทศบาล จำนวน 2 ท่านนั้น ท่านสมาชิกจะเสนอชื่อสมาชิกท่านใดที่สมควรเป็นกรรมการในคณะกรรมการบริหารกองทุนหลักประกันสุขภาพเทศบาลตำบลป่าโมก ขอเชิญครับ

 นายนิยุตชัย มหาพรหม ผู้อำนวยการกองสาธารณสุขและสิ่งแวดล้อม เรียนท่านประธานสภาที่เคารพ ท่านสมาชิกผู้ทรงเกียรติทุกท่าน ในส่วนของสมาชิกสภาเทศบาลตำบลป่าโมกชุดปัจจุบันนี้ขออนุญาตสงวนสิทธิ์ท่านสมคิด คล้ายสิทธิ์ และท่านบำรุง แย้มนิยม ไว้ 2 ท่านเนื่องจากท่านเป็นคณะกรรมการในส่วนของผู้แทนตำบลหรือชุมชนไปแล้วครับ

 นายธนิต เหลืองเพชราภรณ์ สมาชิกสภาเทศบาล เรียนท่านประธานสภาเทศบาลที่เคารพ กระผม นายธนิต เหลืองเพชราภรณ์ สมาชิกสภาเทศบาล เขต 1 ผมขอเสนอ นายภิญโญ เฉลิมกลิ่น สมาชิกสภาเทศบาล เป็นกรรมการบริหารกองทุนหลักประกันสุขภาพฯ คนที่ 1

นายพิเศษศักดิ์ .../11

11

 นายพิเศษศักดิ์ ธัญญะพิเศษศักดิ์ ประธานสภาเทศบาล ท่านธนิต เหลืองเพชราภรณ์ สมาชิกสภา เทศบาล เสนอท่านภิญโญ เฉลิมกลิ่น สมาชิกสภาเทศบาล เป็นกรรมการบริหารกองทุนหลักประกันสุขภาพฯ คนที่ 1 ท่านผู้ถูกเสนอชื่อไม่ขัดข้องนะครับ ผมขอผู้รับรอง 2 ท่านด้วยครับ

 1. นางสมคิด คล้ายสิทธิ์ สมาชิกสภาเทศบาล ให้การรับรอง

 2. นางสาวอารมณ์ อัตถานัย สมาชิกสภาเทศบาล ให้การรับรอง

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญเสนอชื่อผู้ที่สมควรเป็นคณะกรรมการ บริหารกองทุนหลักประกันสุขภาพฯ คนที่ 2 ครับ

 นายภิญโญ เฉลิมกลิ่น สมาชิกสภาเทศบาล เรียนท่านประธานที่เคารพ ผมนายภิญโญ เฉลิมกลิ่น สมาชิกสภาเทศบาล เขต 2 ขอเสนอนางสาววราภรณ์ บุญประดับ เป็นคณะกรรมการบริหารกองทุนหลักประกันสุขภาพฯ คนที่ 2 ครับ

 นายพิเศษศักดิ์ ธัญญะพิเศษศักดิ์ ประธานสภาเทศบาล ท่านภิญโญ เฉลิมกลิ่น สมาชิกสภาเทศบาล เสนอท่านวราภรณ์ บุญประดับ ท่านผู้ถูกเสนอชื่อไม่ขัดข้องนะครับ ผมขอผู้รับรอง 2 ท่านด้วยครับ

 1. นายธนิต เหลืองเพชราภรณ์ สมาชิกสภาเทศบาล ให้การรับรอง

 2. นายพรรษพร สุดใจ สมาชิกสภาเทศบาล ให้การรับรอง

มีสมาชิกจะเสนอชื่อท่านอื่นเพิ่มเติมอีกไหมครับ (ไม่มี) ขณะนี้มีผู้เสนอชื่อสมาชิกผู้สมควรเป็นกรรมการในคณะกรรมการบริหารกองทุนหลักประกันสุขภาพ ครบตามจำนวนประกาศคณะกรรมการหลักประกันสุขภาพแห่งชาติกำหนดแล้ว จึงให้ถือว่า ท่านสมาชิกผู้ได้รับการเสนอชื่อ 2 ท่าน คือ ท่านภิญโญ เฉลิมกลิ่น และท่านวราภรณ์ บุญประดับ เป็นคณะกรรมการบริหารกองทุนหลักประกันสุขภาพฯ ต่อไป ผมขอขอบคุณท่านภิญโญ เฉลิมกลิ่น และท่านวราภรณ์ บุญประดับ ที่ได้อุทิศเวลาไปร่วมเป็นกรรมการในคณะกรรมการบริหารกองทุนหลักประกันสุขภาพเทศบาลตำบลป่าโมกในครั้งนี้ และผมขอพักการประชุมเป็นเวลา 10 นาที แล้วสมาชิกสภาเทศบาลกลับมาประชุมพร้อมกันอีกครั้งเพื่อดำเนินการตามวาระการประชุมต่อไปครับ

 **ที่ประชุม มีมติเลือกสมาชิกสภาท้องถิ่นเป็นกรรมการในคณะกรรมการบริหารกองทุนหลักประกันสุขภาพเทศบาลตำบลป่าโมก ประกอบด้วย**

1. **นายภิญโญ เฉลิมกลิ่น**
2. **นางสาววราภรณ์ บุญประดับ**

 **(พักการประชุมชั่วคราว)**

 นายพิเศษศักดิ์ ธัญญะพิเศษศักดิ์ ประธานสภา ผมขอเข้าสู่ระเบียบวาระการประชุมต่อไป

 **3.5 เรื่อง การคัดเลือกสมาชิกสภาเทศบาลเป็นคณะกรรมการสถานศึกษาขั้นพื้นฐาน**

**จำนวน 7 โรงเรียน (กองการศึกษา)**

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญคณะผู้บริหาร เสนอครับ

 นายสุรพร สรณารักษ์ นายกเทศมนตรี กราบเรียนท่านประธานสภาที่เคารพ และสมาชิกผู้ทรงเกียรติ กระผมขอเสนอญัตติ เรื่อง การคัดเลือกสมาชิกสภาเทศบาลเป็นคณะกรรมการสถานศึกษาขั้นพื้นฐาน จำนวน 7 โรงเรียน

 ตามที่เทศบาลตำบลป่าโมก ได้แต่งตั้งสมาชิกสภาเทศบาลตำบลป่าโมกเป็นคณะกรรมการสถานศึกษา ขั้นพื้นฐาน โรงเรียนในเขตเทศบาลตำบลป่าโมก จำนวน 7 โรงเรียน ตามประกาศเทศบาลตำบลป่าโมก ลงวันที่ 3 ตุลาคม 2561 เนื่องจากคณะกรรมการการเลือกตั้ง ได้ประกาศให้มีการเลือกตั้งสมาชิกสภา

เทศบาลและ... /๑๒

๑๒

เทศบาลและนายกเทศมนตรี เมื่อวันที่ 1 กุมภาพันธ์ 2564 สมาชิกของสภาเทศบาลสิ้นสุดลง จึงทำให้สมาชิกสภาเทศบาลที่ได้รับการแต่งตั้งเป็นคณะกรรมการสถานศึกษาขั้นพื้นฐาน จำนวน 7 โรงเรียน ต้องสิ้น สุดสภาพไปด้วย จำเป็นต้องคัดเลือกสมาชิกสภาเทศบาลเป็นคณะกรรมการสถานศึกษาขั้นพื้นฐาน จำนวน 7 โรงเรียน ประกอบด้วย

1. โรงเรียนชุมชนเทศบาลวัดปาโมกข์ (นรสีห์วิทยาคาร) จำนวน 1 คน
2. โรงเรียนเทศบาลวัดพินิจธรรมสาร (วิบูลวิทย์อุปถัมภ์) จำนวน 1 คน
3. โรงเรียนเทศบาลวัดโบสถ์วรดิตถ์ (ศรีราษฎร์อุปกฤติ) จำนวน 1 คน
4. โรงเรียนเทศบาลวัดแจ้ง (ราชปริยัติบำรุง) จำนวน 1 คน
5. โรงเรียนเทศบาลวัดอัมพวัน จำนวน 1 คน
6. โรงเรียนเทศบาลวัดแสนสุข จำนวน 1 คน
7. โรงเรียนปาโมกข์วิทยาภูมิ จำนวน 1 คน

 ดังนั้น เพื่อปฏิบัติให้เป็นไปตามกฎกระทรวงกำหนดจำนวนกรรมการคุณสมบัติ หลักเกณฑ์ วิธีการสรรหา การเลือกประธานกรรมการและกรรมการ วาระการดำรงตำแหน่งและการพ้นจากตำแหน่งของคณะกรรมการสถานศึกษาขั้นพื้นฐาน พ.ศ. 2564 ลงวันที่ 5 เมษายน 2564 และราชกิจจานุเบกษา เล่มที่ 138 ตอนที่ 27 ก ลงวันที่ 20 เมษายน 2564 ข้อ 7 ให้ผู้อำนวยการเสนอรายชื่อผู้ซึ่งได้รับการสรรหาและเลือกสรรต่อนายกองค์กรปกครองส่วนท้องถิ่น เพื่อพิจารณาแต่งตั้งเป็นประธานกรรมการและกรรมการ และให้แจ้งผู้อำนวยการสำนักงานเขตพื้นที่การศึกษาทราบ

 จึงเรียนมาเพื่อโปรดนำเสนอต่อที่ประชุมสภาเทศบาลตำบลป่าโมกเพื่อพิจารณาคัดเลือกต่อไป

 จึงเรียนมาเพื่อโปรดพิจารณาต่อไป

#  ขอแสดงความนับถือ

 สุรพร สรณารักษ์

 (นายสุรพร สรณารักษ์)

 นายกเทศมนตรีตำบลป่าโมก

 นายพิเศษศักดิ์ ธัญญะพิเศษศักดิ์ ประธานสภาเทศบาล ตามที่คณะผู้บริหารเสนอญัตติ เรื่อง การคัดเลือกสมาชิกสภาเทศบาลเป็นคณะกรรมการสถานศึกษาขั้นพื้นฐาน จำนวน 7 โรงเรียนมานี้ สำหรับในส่วนของสมาชิกสภาเทศบาลจำนวน 7 ท่านนั้น ท่านสมาชิกจะเสนอชื่อสมาชิกท่านใดที่สมควรเป็นกรรมการ สถานศึกษาขั้นพื้นฐาน โรงเรียนชุมชนเทศบาลวัดปาโมกข์ ขอเชิญครับ

 นางสาวอารมณ์ อัตถานัย สมาชิกสภาเทศบาล เรียนท่านประธานสภาเทศบาลที่เคารพ ดิฉันนางสาวอารมณ์ อัตถานัย สมาชิกสภาเทศบาล เขต ๒ ขอเสนอนางอมรรัตน์ เนื้อจำรูญรัตน์ สมาชิกสภาเทศบาล เป็นกรรมการสถานศึกษาขั้นพื้นฐาน โรงเรียนชุมชนเทศบาลวัดปาโมกข์

 นายพิเศษศักดิ์ ธัญญะพิเศษศักดิ์ ประธานสภาเทศบาล ท่านอารมณ์ อัตถานัย สมาชิกสภาเทศบาล เสนอท่านอมรรัตน์ เนื้อจำรูญรัตน์ สมาชิกสภาเทศบาล เป็นกรรมการสถานศึกษาขั้นพื้นฐาน โรงเรียนชุมชนเทศบาลวัดปาโมกข์ ท่านผู้ถูกเสนอชื่อไม่ขัดข้องนะครับ ผมขอผู้รับรอง 2 ท่านด้วยครับ

 1. นายภิญโญ เฉลิมกลิ่น สมาชิกสภาเทศบาล ให้การรับรอง

 2. นางสาววราภรณ์ บุญประดับ สมาชิกสภาเทศบาล ให้การรับรอง

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญเสนอชื่อผู้ที่สมควรเป็นคณะกรรมการสถานศึกษาขั้นพื้นฐาน โรงเรียนเทศบาลวัดพินิจธรรมสาร ครับ

นายภิญโญ... /๑๓

๑๓

 นายภิญโญ เฉลิมกลิ่น สมาชิกสภาเทศบาล เรียนท่านประธานที่เคารพ ผมนายภิญโญ เฉลิมกลิ่นสมาชิกสภาเทศบาล เขต ๒ ขอเสนอนางสมคิด คล้ายสิทธิ์ เป็นคณะกรรมการสถานศึกษาขั้นพื้นฐาน โรงเรียนเทศบาลวัดพินิจธรรมสาร

 นายพิเศษศักดิ์ ธัญญะพิเศษศักดิ์ ประธานสภาเทศบาล ท่านภิญโญ เฉลิมกลิ่น สมาชิกสภาเทศบาล เสนอท่านสมคิด คล้ายสิทธิ์ สมาชิกสภาเทศบาล เป็นกรรมการสถานศึกษาขั้นพื้นฐาน โรงเรียนเทศบาลวัดพินิจธรรมสาร ท่านผู้ถูกเสนอชื่อไม่ขัดข้องนะครับ ผมขอผู้รับรอง 2 ท่านด้วยครับ

 1. นายธนิต เหลืองเพชราภรณ์ สมาชิกสภาเทศบาล ให้การรับรอง

 2. นางสาวอารมณ์ อัตถานัย สมาชิกสภาเทศบาล ให้การรับรอง

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญเสนอชื่อผู้ที่สมควรเป็นคณะกรรมการ สถานศึกษาขั้นพื้นฐาน โรงเรียนเทศบาลวัดโบสถ์วรดิตถ์ ครับ

 นายธนิต เหลืองเพชราภรณ์ สมาชิกสภาเทศบาล เรียนท่านประธานสภาเทศบาลที่เคารพ ผมนายธนิต เหลืองเพชราภรณ์ สมาชิกสภาเทศบาล เขต ๒ ขอเสนอนางสาวอารมณ์ อัตถานัย เป็นคณะ กรรมการสถานศึกษาขั้นพื้นฐาน โรงเรียนเทศบาลวัดโบสถ์วรดิตถ์

 นายพิเศษศักดิ์ ธัญญะพิเศษศักดิ์ ประธานสภาเทศบาล ท่านธนิต เหลืองเพชราภรณ์ สมาชิกสภาเทศบาล เสนอท่านอารมณ์ อัตถานัย สมาชิกสภาเทศบาล เป็นกรรมการสถานศึกษาขั้นพื้นฐาน โรงเรียนเทศบาลวัดโบสถ์วรดิตถ์ ท่านผู้ถูกเสนอชื่อไม่ขัดข้องนะครับ ผมขอผู้รับรอง 2 ท่านด้วยครับ

 1. นายภิญโญ เฉลิมกลิ่น สมาชิกสภาเทศบาล ให้การรับรอง

 2. นางสมคิด คล้ายสิทธิ์ สมาชิกสภาเทศบาล ให้การรับรอง

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญเสนอชื่อผู้ที่สมควรเป็นคณะกรรมการ สถานศึกษาขั้นพื้นฐาน โรงเรียนเทศบาลวัดแจ้ง ครับ

 นางสาวอารมณ์ อัตถานัย สมาชิกสภาเทศบาล เรียนท่านประธานสภาเทศบาลที่เคารพ ดิฉัน นางสาวอารมณ์ อัตถานัย สมาชิกสภาเทศบาล เขต ๒ ขอเสนอ นายพิเศษศักดิ์ ธัญญะพิเศษศักดิ์ เป็นคณะกรรมการสถานศึกษาขั้นพื้นฐาน โรงเรียนเทศบาลวัดแจ้ง

 นายพิเศษศักดิ์ ธัญญะพิเศษศักดิ์ ประธานสภาเทศบาล ท่านอารมณ์ อัตถานัย สมาชิกสภาเทศบาล เสนอท่าน นายพิเศษศักดิ์ ธัญญะพิเศษศักดิ์ สมาชิกสภาเทศบาล เป็นกรรมการสถานศึกษาขั้นพื้นฐาน โรงเรียนเทศบาลวัดแจ้ง ท่านผู้ถูกเสนอชื่อไม่ขัดข้องนะครับ ผมขอผู้รับรอง 2 ท่านด้วยครับ

 1. นางสาววราภรณ์ บุญประดับ สมาชิกสภาเทศบาล ให้การรับรอง

 2. นายภิญโญ เฉลิมกลิ่น สมาชิกสภาเทศบาล ให้การรับรอง

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญเสนอชื่อผู้ที่สมควรเป็นคณะกรรมการ สถานศึกษาขั้นพื้นฐาน โรงเรียนเทศบาลวัดอัมพวัน ครับ

 นายภิญโญ เฉลิมกลิ่น สมาชิกสภาเทศบาล เรียนท่านประธานสภาเทศบาลที่เคารพ ผมนายภิญโญ เฉลิมกลิ่น สมาชิกสภาเทศบาล เขต ๒ ขอเสนอนางสาววราภรณ์ บุญประดับ เป็นคณะกรรมการสถาน ศึกษาขั้นพื้นฐาน โรงเรียนเทศบาลวัดอัมพวัน

 นายพิเศษศักดิ์ ธัญญะพิเศษศักดิ์ ประธานสภาเทศบาล ท่านภิญโญ เฉลิมกลิ่น สมาชิกสภาเทศบาล เสนอท่านวราภรณ์ บุญประดับ สมาชิกสภาเทศบาล เป็นกรรมการสถานศึกษาขั้นพื้นฐาน โรงเรียนเทศบาลวัดอัมพวัน ท่านผู้ถูกเสนอชื่อไม่ขัดข้องนะครับ ผมขอผู้รับรอง 2 ท่านด้วยครับ

 1. นางสาวอารมณ์ อัตถานัย สมาชิกสภาเทศบาล ให้การรับรอง

 2. นางสมคิด คล้ายสิทธิ์ สมาชิกสภาเทศบาล ให้การรับรอง

นายพิเศษศักดิ์... /๑๔

๑๔

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญเสนอชื่อผู้ที่สมควรเป็นคณะกรรมการ สถานศึกษาขั้นพื้นฐาน โรงเรียนเทศบาลวัดแสนสุข ครับ

 นางสาววราภรณ์ บุญประดับ สมาชิกสภาเทศบาล เรียนท่านประธานสภาเทศบาลที่เคารพ ดิฉัน นางสาววราภรณ์ บุญประดับ สมาชิกสภาเทศบาล เขต ๑ ขอเสนอ นายธนิต เหลืองเพชราภรณ์ เป็นคณะกรรมการสถานศึกษาขั้นพื้นฐาน โรงเรียนเทศบาลวัดแสนสุข

 นายพิเศษศักดิ์ ธัญญะพิเศษศักดิ์ ประธานสภาเทศบาล ท่านวราภรณ์ บุญประดับ สมาชิกสภา เทศบาล เสนอท่านธนิต เหลืองเพชราภรณ์ สมาชิกสภาเทศบาล เป็นกรรมการสถานศึกษาขั้นพื้นฐาน โรงเรียนเทศบาลวัดแสนสุข ท่านผู้ถูกเสนอชื่อไม่ขัดข้องนะครับ ผมขอผู้รับรอง 2 ท่านด้วยครับ

 1. นางสาวอารมณ์ อัตถานัย สมาชิกสภาเทศบาล ให้การรับรอง

 2. นายภิญโญ เฉลิมกลิ่น สมาชิกสภาเทศบาล ให้การรับรอง

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญเสนอชื่อผู้ที่สมควรเป็นคณะกรรมการสถานศึกษาขั้นพื้นฐาน โรงเรียนปาโมกข์วิทยาภูมิ ครับ

 นายธนิต เหลืองเพชราภรณ์ สมาชิกสภาเทศบาล เรียนท่านประธานสภาเทศบาลที่เคารพ ผมนายธนิต เหลืองเพชราภรณ์ สมาชิกสภาเทศบาล เขต ๑ ขอเสนอนายภิญโญ เฉลิมกลิ่น เป็นคณะกรรมการสถานศึกษาขั้นพื้นฐาน โรงเรียนปาโมกข์วิทยาภูมิ

 นายพิเศษศักดิ์ ธัญญะพิเศษศักดิ์ ประธานสภาเทศบาล ท่านธนิต เหลืองเพชราภรณ์ สมาชิกสภาเทศบาล เสนอท่านภิญโญ เฉลิมกลิ่น สมาชิกสภาเทศบาล เป็นกรรมการสถานศึกษาขั้นพื้นฐาน โรงเรียน ปาโมกข์วิทยาภูมิ ท่านผู้ถูกเสนอชื่อไม่ขัดข้องนะครับ ผมขอผู้รับรอง 2 ท่านด้วยครับ

 1. นางสาวอารมณ์ อัตถานัย สมาชิกสภาเทศบาล ให้การรับรอง

 2. นางสาววราภรณ์ บุญประดับ สมาชิกสภาเทศบาล ให้การรับรอง

มีสมาชิกจะเสนอชื่อท่านอื่นเพิ่มเติมอีกไหมครับ (ไม่มี) ขณะนี้มีผู้เสนอชื่อสมาชิก ผู้สมควรเป็นคณะกรรมการ สถานศึกษาขั้นพื้นฐาน จำนวน 7 โรงเรียน ครบตามจำนวนที่กำหนดแล้ว จึงให้ถือว่า ท่านสมาชิกผู้ได้รับการเสนอชื่อทั้ง 7 ท่าน เป็นคณะกรรมการสถานศึกษาขั้นพื้นฐานโรงเรียนทั้ง 7 โรงเรียนนะครับ ผมขอ ขอบคุณท่านสมาชิกสภาเทศบาลทุกท่านครับ

 **ที่ประชุม มีมติเลือกสมาชิกสภาท้องถิ่นเป็นคณะกรรมการสถานศึกษาขั้นพื้นฐาน**

**จำนวน 7 โรงเรียน ประกอบด้วย**

1. **นางอมรรัตน์ เนื้อจำรูญรัตน์ โรงเรียนชุมชนเทศบาลวัดปาโมกข์**
2. **นางสมคิด คล้ายสิทธิ์ โรงเรียนเทศบาลวัดพินิจธรรมสาร**
3. **นางสาวอารมณ์ อัตถานัย โรงเรียนเทศบาลวัดโบสถ์วรดิตถ์**
4. **นายพิเศษศักดิ์ ธัญญะพิเศษศักดิ์ โรงเรียนเทศบาลวัดแจ้ง**
5. **นางสาววราภรณ์ บุญประดับ โรงเรียนเทศบาลวัดอัมพวัน**
6. **นายธนิต เหลืองเพชราภรณ์ โรงเรียนเทศบาลวัดแสนสุข**
7. **นายภิญโญ เฉลิมกลิ่น โรงเรียนปาโมกข์วิทยาภูมิ**

**ระเบียบวาระที่ 4 เรื่อง อื่น ๆ**

 **4.1 เรื่อง แผนพัฒนาท้องถิ่น (พ.ศ.2561 – 2565) เพิ่มเติม ครั้งที่ 3 (สำนักปลัดเทศบาล)**

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญคณะผู้บริหารเสนอรายงานเพื่อที่ประชุมรับทราบครับ

นายพิเศษศักดิ์... /๑๕

๑๕

 นายสุรพร สรณารักษ์ นายกเทศมนตรี กราบเรียนท่านประธานที่เคารพ ท่านสมาชิกผู้ทรงเกียรติ เรื่อง แผนพัฒนาท้องถิ่น (พ.ศ. 2561 – 2565) เพิ่มเติม ครั้งที่ 3

 ด้วยเทศบาลตำบลป่าโมก ได้ดำเนินการแผนพัฒนาท้องถิ่น (พ.ศ. 2561 – 2565) เพิ่มเติม ครั้งที่ 3 โดยผ่านกระบวนการขั้นตอนของระเบียบกระทรวงมหาดไทยว่าด้วยการจัดทำแผนพัฒนาขององค์กร ปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ. 2561 และตามหนังสือด่วนที่สุด ที่ มท 0810.3/ว1140 ลงวันที่ 10 เมษายน 2563 เรื่อง แนวทางการจัดทำประชาคมท้องถิ่นกรณีการ เพิ่มเติมแผนพัฒนาท้องถิ่นขององค์กรปกครองส่วนท้องถิ่นในสถานการณ์การแพร่ระบาดของโรคติดเชื้อไวรัส โคโรนา 2019 (COVID – 19) โดยให้ยกเว้นการจัดทำประชาคมท้องถิ่น กรณีการเพิ่มเติมแผนพัฒนาท้องถิ่น ขององค์กรปกครองส่วนท้องถิ่น เพื่อใช้เป็นกรอบในการกำหนดทิศทางการพัฒนาท้องถิ่นที่มุ่งสู่สภาพการณ์ อันพึงประสงค์ และนำไปสู่การแก้ไขปัญหาและตอบสนองต่อความต้องการของประชาชนภายในเขตเทศบาล ตำบลป่าโมกได้อย่างแท้จริงและเกิดประโยชน์สูงสุด นั้น

 เทศบาลตำบลป่าโมก จึงขอนำแผนพัฒนาท้องถิ่น (พ.ศ. 2561 – 2565) เพิ่มเติม ครั้งที่ 3 ดังกล่าว แจ้งให้สภาเทศบาลตำบลป่าโมกทราบ รายละเอียดปรากฏตามเอกสารที่แนบมาพร้อมบันทึกนี้

 จึงเรียนมาเพื่อโปรดทราบ

 ขอแสดงความนับถือ

 สุรพร สรณารักษ์

 (นายสุรพร สรณารักษ์)

 นายกเทศมนตรีตำบลป่าโมก

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอบคุณครับ ตามที่คณะผู้บริหารเสนอมานี้ มีสมาชิกท่านใดจะซักถามหรืออภิปรายหรือไม่ เชิญครับ (ไม่มี)

 **ที่ประชุม รับทราบ**

 **4.2 เรื่อง ตอบข้อซักถามของสมาชิกในการประชุมครั้งที่แล้ว**

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญท่านนายกเทศมนตรีครับ

 นายสุรพร สรณารักษ์ นายกเทศมนตรี เรียนท่านประธานสภาที่เคารพและท่านสมาชิกผู้ทรงเกียรติทุกท่าน ผมไม่มีเรื่องตอบข้อซักถามของสมาชิกในการประชุมครั้งที่แล้วครับ

 **ที่ประชุม รับทราบ**

 **4.3 เรื่อง ข้อเสนอแนะของสมาชิกสภาเทศบาล**

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญท่านสมาชิกครับ

 นายฉลวย กระจ่างจิตร์ สมาชิกสภาเทศบาล เรียนท่านประธานสภาที่เคารพ ท่านสมาชิกผู้ทรงเกียรติ ผมนายฉลวย กระจ่างจิตร์ สมาชิกสภาเทศบาล เขต ๑ ผมขอติติงเรื่องที่นั่งในการประชุมสภาเทศบาล ผมนั่งตรงนี้เป็นปีที่ ๑๐ แล้วครับ เท่าที่รู้ระเบียบมาจะนั่งตามตัวอักษร แต่วันนี้มีการสลับที่กันผมไม่เข้าใจว่าเกิดจากสาเหตุใด ขอให้ท่านประธานสภาเทศบาลได้ชี้แจงในส่วนนี้ว่าระเบียบเป็นอย่างไร ผมอยากให้เป็นบรรทัดฐานในการประชุมสภาเทศบาล ท่านจะนัดแนะกันอย่างไรผมไม่ว่าอะไร การบริหารจัดการในส่วนที่ดี ก็ขอติงไว้ตรงนี้ สำหรับในการยกมือผมไม่ทราบว่า ใกล้ ๆ ท่านจะไม่เห็นหรือไม่ ในการแต่งตั้งคณะกรรมการ ท่านบำรุงฯ ยกมืออยู่ด้านหน้าแต่ท่านไม่เห็น ก็ไม่เป็นไรเป็นโอกาสของท่าน ต่อไปผมจะนำข้อเสนอแนะ ๒ เรื่อง มาเสนอต่อที่ประชุม ดังนี้

๑.ขอให้เทศบาล... /๑๖

๑๖

 ๑. ขอให้เทศบาลเข้าไปดูแลซอยเหนือร้านเปา ซึ่งผมได้เข้าไปตัดหญ้า ปีนี้เป็นปีที่ ๒ ซอยนั้น รกมาก ช่วยทำความสะอาดให้เขาด้วย จริงๆ แล้วน่าจะเป็นถนนปูน ไม่น่าจะมีลูกรังในเขตเทศบาลของเรา

 ๒. เรื่องแสงสว่าง ทุกวันนี้เราใช้หลอดฟลูออเรสเซนต์หรือหลอดนีออนที่ชาวบ้านเราเรียกทั่วไป ผมต้องการให้มีการปรับปรุงโดยให้เทศบาลเปลี่ยนเป็น LED เลย ให้ทยอยเปลี่ยนไป โซล่าเซลล์มันจะใช้งบประมาณจำนวนมาก คงจะนานหน่อยก็ขอให้สภาอันทรงเกียรตินี้นำเรียนไปยังผู้บริหารเทศบาลดำเนิน การต่อไปครับ

 **ที่ประชุม ฝ่ายบริหารรับไปพิจารณาดำเนินการ**

 นายพิเศษศักดิ์ ธัญญะพิเศษศักดิ์ ประธานสภาเทศบาล มีสมาชิกท่านใดจะเสนอแนะอีกไหม ขอเชิญครับ

 พันตำรวจโท รณกร วงศ์ภู่มณี สมาชิกสภาเทศบาล เรียนท่านประธานสภาเทศบาล และท่านสมาชิกผู้ทรงเกียรติทุกท่าน ผมพันตำรวจโท รณกร วงศ์ภู่มณี สมาชิกสภาเทศบาล เขต ๒ ผมมีข้อเสนอแนะ ต้องการฝากท่านประธานไปถึงท่านนายกฯ ครับ ผมได้รับการร้องขอจากประชาชนในพื้นที่ ซึ่งผมได้สอบ ถามเจ้าหน้าที่แล้วเทศบาลเรายังไม่มีรถดูดสิ่งปฏิกูล ภาษาชาวบ้านเขาเรียก รถดูดส้วม ซึ่งฤดูนี้เป็นฤดูฝนแล้ว ส้วมจะเต็ม เวลามีปัญหาส้วมเต็มก็จะไปติดต่อรถของเอกชนจากท้องที่อื่น ถ้าเป็นไปได้งบประมาณของเรายังเหลือให้จัดสรรซื้อรถดูดสิ่งปฏิกูลมาไว้ในพื้นที่ของเรา น่าจะเป็นประโยชน์จะได้ไม่ต้องไปติดต่อที่อื่นและเสียค่าบริการสูงกว่าปกติ ก็ขอฝากท่านประธานฯ ไว้ด้วยครับ

 **ที่ประชุม ฝ่ายบริหารรับไปพิจารณาดำเนินการ**

 นายพิเศษศักดิ์ ธัญญะพิเศษศักดิ์ ประธานสภาเทศบาล มีสมาชิกท่านใดจะเสนอแนะอีกไหม ขอเชิญครับ

 นางอมรรัตน์ เนื้อจำรูญรัตน์ สมาชิกสภาเทศบาล/เลขานุการสภาเทศบาล ดิฉันขอตอบข้อซักถามของท่านฉลวย ฯ การที่เราจัดให้สมาชิก ๓ ท่านนั่งหน้านั้น เราต้องการให้เกียรติกัน เพราะท่านเป็นสมาชิกกันมาหลายสมัยแล้ว ส่วนเรายังใหม่เลยขอไปนั่งด้านหลังค่ะ

 นายฉลวย กระจ่างจิตร์ สมาชิกสภาเทศบาล ขออนุญาตท่านประธานฯ ครับ ผมขอให้ปฏิบัติเป็นไปตามระเบียบครับ

 นางอมรรัตน์ เนื้อจำรูญรัตน์ สมาชิกสภาเทศบาล/เลขานุการสภาเทศบาล การประชุมครั้งต่อไปขอให้จัดที่นั่งเรียงตามตัวอักษรนะคะ

 **ที่ประชุม รับทราบ**

นายพิเศษศักดิ์ ธัญญะพิเศษศักดิ์ ประธานสภาเทศบาล เชิญท่านนายก ฯ ครับ

 นายสุรพร สรณารักษ์ นายกเทศมนตรี เรียนท่านประธานสภาที่เคารพ ท่านสมาชิกผู้ทรงเกียรติทุกท่าน ตามที่ท่านสมาชิกสภาเทศบาลได้เสนอเกี่ยวกับเรื่องการตัดหญ้า การให้ความช่วยเหลือประชาชนในเขตเทศบาลตำบลป่าโมก ผมกราบเรียนว่า เราไม่เคยคิดว่าประชาชนตรงนั้นไม่เคยเลือกเรา เราถึงไม่ให้ เรามีระเบียบปฏิบัติคือ มีแบบคำร้องอยู่ที่สำนักปลัด ถ้าจะให้ทางเทศบาลหรือคณะผู้บริหารไปช่วยในการดำเนินการตัดหญ้าหรือปรับแต่งภูมิทัศน์หน้าบ้านท่านที่เป็นเขตทางหลวง ก็กรุณามากรอกแบบคำร้อง เราจะได้จัดคิวบริการต่อไป เราไม่เคยแบ่งแยกพวกเขาพวกเรา ก็ขอความกรุณาท่านจะมาเป็นตัวแทน หรือจะให้ นำเอกสารไปเขียนก็ติดต่อทางสำนักปลัด แต่ขอเบอร์แจ้งกลับมาด้วย เวลาจะติดต่อกลับไปจะได้ติดต่อได้

เรื่องที่สอง ... / ๑๗

๑๗

 เรื่องที่สอง เรื่องรถดูดสิ่งปฏิกูลนั้น ขอให้ศึกษาว่าการกระทำตรงนั้นมันขัดต่อระเบียบหรือไม่ เทศบาลเราทำได้หรือไม่ เรื่องนี้เป็นเรื่องที่เทศบาลของเรายังไม่เคยมี แต่ก็จะพยายามดูแลให้ หากเป็นไปได้งบประมาณปีหน้า เราจะจัดให้ครับ

 เรื่องที่สาม เรื่องหลอดไฟนั้น เราจะมีการประชุมทุกวันอังคาร เวลา ๑๐.๐๐ น. ถ้าท่านมีเรื่องใดท่านไม่ต้องรอสภาเปิด ท่านมาคุยกับเราได้เลยทุกวันอังคาร เราจะมีหัวหน้าส่วนราชการเข้าร่วมประชุม เพื่อติดตามงาน ยกตัวอย่าง ท่านแจ้งมาแล้ว แต่ยังไม่ไปทำ ท่านไม่ต้องรอเปิดสมัยประชุม ท่านเข้ามาได้เลย ถ้าอังคารใดตรงกับวันหยุดนักขัตฤกษ์ ก็เลื่อนมาเป็นวันพุธถัดไป ก็ขอแจ้งให้ที่ประชุมทราบครับ

 **ที่ประชุม รับทราบ**

 นายพิเศษศักดิ์ ธัญญะพิเศษศักดิ์ ประธานสภาเทศบาล มีท่านใดจะเสนอเรื่องอื่นอีกหรือไม่ครับ ขอเชิญครับ (ไม่มี) นะครับ เมื่อไม่มีเรื่องอื่นๆ แล้ว การประชุมสภาเทศบาลได้ดำเนินการมาครบตามระเบียบวาระการประชุมแล้ว ผมขอขอบคุณ สมาชิกสภาเทศบาล ฝ่ายบริหารและผู้เข้าร่วมประชุมทุกท่าน และขอปิดการประชุม สมัยสามัญ สมัยที่ 2 ครั้งที่ 2 ประจำปี 2564 แต่เพียงเท่านี้ ขอบคุณครับ

เลิกประชุมเวลา ๑2.๓๐ น.

 (ลงชื่อ) ผู้จดรายงานการประชุม

 (นางจิรฐา โชติธนะภัทร)

 เจ้าพนักงานธุรการชำนาญงาน

 (ลงชื่อ) ผู้ตรวจรายงานการประชุม

 (นางลภัสรดา จงแพทย์)

 หัวหน้าสำนักปลัดเทศบาล

###  (ลงชื่อ) เลขานุการสภาเทศบาล

 (นางอมรรัตน์ เนื้อจำรูญรัตน์)

 ที่ประชุมสภาเทศบาล มีมติรับรองรายงานการประชุมสภาเทศบาลแล้ว

เมื่อวันที่ สิงหาคม 2564

 (ลงชื่อ) ประธานสภาเทศบาล

 (นายพิเศษศักดิ์ ธัญญะพิเศษศักดิ์)

### รายงาน

**การประชุมสภาเทศบาลตำบลป่าโมก**

**สมัยสามัญ สมัยที่ 2 ครั้งที่ ๒**

**ประจำปี 2564**

**วันพฤหัสบดีที่ ๒๗ พฤษภาคม ๒๕๖4**

**ณ ห้องประชุมสภาเทศบาลตำบลป่าโมก**